****

**LIETUVOS RESPUBLIKOS VIDAUS REIKALŲ MINISTERIJA**

|  |
| --- |
| Biudžetinė įstaiga, Šventaragio g. 2, LT-01510 Vilnius,tel.: (8 5) 271 7154 / 271 7178, faks. (8 5) 271 8551, el. p. bendrasisd@vrm.lt Duomenys kaupiami ir saugomi Juridinių asmenų registre, kodas 188601464 |

|  |  |  |
| --- | --- | --- |
| Sidonai Vindžigelskienei v.sidona@gmail.com KopijaLietuvos Respublikos Seimo kanceliarijai | Į 2025-01-21Į 2025-02-11 | Nr. prašymąNr. S-2025-781 |

**DĖL VALSTYBĖS TARNAUTOJŲ AMŽIAUS RIBOJIMO**

Lietuvos Respublikos vidaus reikalų ministerija gavo ir pagal kompetenciją išnagrinėjo Lietuvos Respublikos Seimo kanceliarijos persiųstus Jūsų pasiūlymus dėl valstybės tarnybos teisinio reguliavimo tobulinimo.

Atkreiptinas dėmesys, kad, kaip Jūs teisingai nurodote savo kreipimesi, teisės aktuose yra nustatyta visa eilė teisių / ribojimų asmenims atsižvelgiant į jų amžių. Minėta, kad valstybės tarnautoju, pagal Lietuvos Respublikos valstybės tarnybos įstatymo 9 straipsnio 1 dalies 2 punktą gali būti asmenys ne jaunesni nei 18 metų ir ne vyresni nei 65 metų. Pabrėžtina, kad toks amžiaus ribų nustatymas negali būti laikomas diskriminuojančiu vien dėl to, kad jis nustato tam tikras amžiaus ribas – tokiu atveju diskriminuojančiu reiktų laikyti ir kitas įstatymuose nustatytas amžiaus ribas: pvz. Lietuvos Respublikos socialinio raudimo pensijų įstatymo 15 straipsnyje nustatytas senatvės pensijos amžius 65 metai (nors kai kurie asmenys galimai norėtų šią pensiją gauti ir gerokai anksčiau). Akivaizdu, kad įstatymuose įtvirtindamas atitinkamas amžiaus ribas įstatymų leidėjas siekia socialiai reikšmingų pagrįstų tikslų: pensijos amžiaus atveju tai būtų asmenų sulaukusių pensinio amžiaus poreikių ir valstybės finansinių galimybių balansas; gi tarnautojų atveju – siekis užtikrinti valstybės tarnybos ilgalaikį tvarumą (t.y. pasiekti, kad vyktų natūrali tarnautojų kaita ir būtų sukuriama galimybė į valstybės tarnybos atsilaisvinusias vietas priimti jaunus asmenis).

Kita vertus, Vidaus reikalų ministerija vykdo nuolatinę situacijos valstybės tarnyboje stebėseną, kuri rodo, kad valstybės tarnyba tolydžio sensta ir dėl menko jos patrauklumo vis sunkiau pavyksta į ją pritraukti jaunus žmones (naujausiais duomenimis karjeros valstybės tarnautojų 51-65 m. amžiaus grupėje nuošimtis padidėjo nuo 39,4% 2020 m. iki 41,2% 2023 m., gi 18-30 metų grupėje tuo pačiu laikotarpiu buvo reikšmingas sumažėjimas nuo 6,9% iki 5,1%). Savo ruožtu tai reiškia, kad išeinant iš tarnybos viršutinę amžiaus ribą pasiekusiems žmonėms, o vietoje jų neateinant naujiems (jauniems) jau dabar yra susiduriama su (kompetentingų) tarnautojų trukumu, kuris, tikėtina, ilgainiui tik dar labiau gilės.

Ši situacija mums kelia didelį nerimą ir dėl to yra svarstoma visa eilė būdų tam spręsti: nuo priemonių nukreiptų tarnybos patrauklumui didinti iki kryptingų veiksmų, kuriais būtų siekiama pritraukti jaunus asmenis iškart baigusius aukštąjį mokslą. Tarp visų šių priemonių yra svarstomas taip pat ir poreikis didinti viršutinę tarnautojų amžiaus ribą iki 70 – 75 metų (ar net ir visiškai jos atsisakyti). Tad Jūsų pasiūlymą įvertinsime ir pagal galimybes į jį atsižvelgsime šiais metais rengdami Valstybės tarnybos įstatymo pakeitimus.

Dėkojame už Jūsų bendradarbiavimą.

|  |  |
| --- | --- |
| Vidaus reikalų viceministras (-ė) |  |

Audrius Kasinskas, tel. (8 5) 271 8982, el. p. audrius.kasinskas@vrm.lt